उन्होंने निर्देश दिए कि आवेदन पत्रों के निराकरण में पूरी सहानभूति एवं संवेदनशीलता के साथ स्वयं आवेदक के द्वारा दिए गए दूरभाष पर चर्चा कर, की गई कार्यवाही को पोर्टल पर दर्ज कराए। उन्होंने प्रकरणों के लंबित रहने पर लोक सेवा गारंटी के जिला प्रबंधक को भी निर्देश दिए कि उनका भी दायित्व है कि प्रकरणों की गंभीरता को समझते हुए ऐसे अधिकारी जिनके द्वारा प्रकरणों का निराकरण नहीं किया जा रहा है, उन्हें कलेक्टर के संज्ञान में लाए। श्री शर्मा ने सभी राजस्व अधिकारियों को निर्देश दिए पटवारियों की प्रति सप्ताह आयोजित होने वाली बैठकों में भी इन प्रकरणों की समीक्षा करें। उन्होंने करैरा के कम्प्यूटर ऑपरेटर की क्रमोन्नति के भुगतान न होने तक सहायक अधीक्षक भू-अभिलेख का वेतन आहरण न करने के एडीएम को निर्देश दिए।